
Ερωτήματα. 


Με  την  ευκαιρία  της  εθνικής  γιορτής  των  ΗΠΑ,  έγιναν  στις  4  του  Ιούλη  στη  Λευκωσία, 
τα  εγκαίνια  της  καινούργιας  Αμερικάνικης  Πρεσβείας. 

Στα  εγκαίνια,  φαίνεται  να  προσεκλήθει  και  να  απήγγειλε  ποίημα  η  ποιήτρια  Νεσιέ 
Γ ιασίν,  η  οποία  έγραψε  το  γνωστό  ποίημα  για  την  μοιρασμένη  πατρίδα  που 
μελοποιήθηκε  απο  τον  Μάριο  Τόκα  και  τραγουδιέται  στην  Κύπρο  και  μάλιστα  έχει 
πολλές  φορές  τραγουδηθεί  απο  τον  Γιώργο  Νταλάρα,  του  οποίου  η  αγάπη  για  την 
Κύπρο  είναι  γνωστή. 

Σύμφωνα  με  τον  τύπο,  φέρεται  η  Υπουργός  Παιδείας,  να  έχει  διερωτηθεί,  "άν  έλειψαν 
οι  ποιητές  της  Κύπρου  ή  τα  υπέροχα  ποιήματα  της  Ελληνικής  Λογοτεχνίας  και 
ανάθεσαν  οι  Αμερικανοί  σε  Τουρκοκύπρια  να  απαγγείλει  ποίημα  της". 

Και  τίθενται  εδώ  κάποια  ερωτήματα:  Αν  για  τόσα  χρόνια  προσπαθούμε  σ'  αυτή  τη 
χώρα  να  βρούμε  μια  λύση  να  ξαναενοποιηθεί  η  πατρίδα  μας  και  να  ζήσουν  οι  δύο 
κοινότητες  μαζί,  δεν  είμαστε  σε  θέση  ακόμα  να  δεκτούμε  την  παρουσία  των 
Τουρκοκυπρίων:  Πως  αντιλαμβάνεται  η  Υπουργός  της  Κυπριακής  Κυβέρνησης,  την 
ισότιμη  παρουσία  των  Τουρκοκυπρίων  σαν  ατόμων,  σ'  αυτή  τη  χώρα;  Πώς  τους 
θέλουμε,  σε  κατάσταση  ανυπαρξίας;  Γιατί  δεν  είναι  η  Λευκωσιάτισσα  Νεσιέ  Γιασίν, 
ποιήτρια  της  Κύπρου,  και  διερωτάται  η  Υπουργός,  άν  έλειψαν  οι  Κύπριοι  ποιητές; 
Γιατί  θάπρεπε  οι  Αμερικανοί,  εγκαινιάζοντας  την  Πρεσβεία  τους  στη  Κύπρο,  να 
απέφευγαν  να  καλέσου ν  Τουρκοκύπρια  να  απαγγείλει,  και  να  κατέφευγαν  σε  υπέροχα 
έστω,  ποιήματα  της  Ελληνικής  Λογοτεχνίας;  Γ ιατί  θάπρεπε  ακόμα,  οι  Αμερικανοί  να 
απέφευγαν  τον  έντονο  συμβολισμό  που  έχει  στη  μοιρασμένη  Κυπριακή  Πατρίδα  -  για 
μας  τους  Κυπρίους  περισσότερο,  -  η  σύνθεση  των  στίχων  απο  μιά  Τουρκοκύπρια  και  η 
μελοποίηση  των  στίχων  απο  ένα  Ελληνοκύπριο; 

Δεν  μπόρεσε  η  Υπουργός  Παιδείας,  ούσα  και  η  ίδια  ποιήτρια  που  έχει  συναισθανθεί 
και  μεταδώσει  με  τα  δικά  της  ποιήματα,  τον  πόνο  αυτής  της  χώρας,  να  νοιώσει  την 
αγάπη,  τον  πόνο  και  την  τρυφερότητα  της  Νεσιέ  Γιασίν,  για  την  δική  της  πατρίδα  που 
είναι  και  δική  μας; 

Θάταν  τραγικό  να  αφήναμε  κάποιες  σκοπιμότητες  ή  ακόμα  χειρότερα,  την 
μισαλλοδοξία  να  επεμβαίνουν  και  να  αναιρούν  ή  να  εκμηδενίζουν  την  παγκοσμιότητα 
της  πνευματικής  δημιουργίας....  Θάταν  διπλά  τραγικό,  να  αναιρούμε  την  πνευματική 
δημιουργία  του  τόπου  μας,  πιό  πολύ  όταν  μας  το  υποδεικνύουν  οι  Πρεσβείες  των 
ξένων  που  κατοικούν  στην  χώρα  μας. 

•  Του  X .  ΧαραλαμπΙόη 

ΑΠΟΣΒΟΛΩΜΕΝΟΙ  έμει¬ 
ναν  αι  ’  Ελληνες  της  Κύ¬ 
πρου,  που  παρέατησαν  στη 
χθεσινή  τελετή  των  εγκαινίων 
της  Αμερικανικής  Πρεσβείας, 
από  την  απαράδεκτη  και  ανε¬ 
πίτρεπτη  στάση  των  αρμοδίων 
της  Πρεσβείας  προς  τον  Αρ¬ 
χιεπίσκοπο  και  τον  Πρόεδρο 
της  Βουλής.  Ο  κ,  Γαλανός,  για 
λόγους  αξιοπρέπειας  απο¬ 
χώρησε  από  την  τελετή,  ενώ 
ο  Αρχιεπίσκοπος  άνκαι  παρέ- 
μεινε,  δεν  απέκρυψε  την  πι¬ 
κρία  του  για  την  ανάρμοστη 
προ  '  πρόσωπό  του  αυμπε- 
ριφυ^  των  Αμερικανών, 

Επίσης,  αλγεινή  εντύπωση 
προκάλεοε  και  σε  κρατικούς 
αξιωματούχους  η  ενέργεια 
των  Αμερικανών  ν'  ανοίξουν 


το  πρόγραμμα  της  τελετής  με 
απαγγελία  της  Τουρκοκύπριας 
Νεοέ  Γ ιασϊν.  Η  Υπουργός  Παι¬ 
δείας  Κλαίρη  Αγγελίδη  διερω- 
τάτο  αν  έλειψαν  οι  ποιητές  της 
Κύπρου  ή  τα  υπέροχα  ποιήμα¬ 
τα  της  ελληνικής  λογοτεχνίας 
και  ανάθεσαν  οι  Αμερικανοί  σε 
Τουρκοκύπρια  ν'  απαγγείλει 
ποίημά  της. 

Εξάλλου,  ο  Υφυπουργός  πα¬ 
ρά  τω  Προέδρω  κ.  Παντελής 
Κούρος,  εξέφραοε  αγανάκτη¬ 
ση  όταν  είδε  τον  Αρχιεπίσκοπο 
και  τον  Πρόεδρο  της  Βουλής 
να  στέκονται  όρθιοι,  ως  δυο 
άγνωστοι  πολίτες,  ενώ  είναι 
γνωστό  ότι  στο  Πρωτόκολλο  ο 
Αρχιεπίσκοπος  και  ο  Πρόε¬ 
δρος  της  Βουλής  έχουν  σειρά 
μετά  τον  Πρόεδρο  της  Δημο¬ 
κρατίας, 

Ο  Αρχιεπίσκοπος  Χρυσό¬ 


στομος,  φανερα  πικραμένος 
από  την  αχαρακτήριστη  αυτή 
συμπεριφορά  των  αρμοδίων 
της  Αμερικανικής  Πρεσβείας, 
δήλωσε  στη  «Σημερινή»: 
«Τουλάχιστον  έπρεπε  να  τη¬ 
ρήσουν  τα  προσχήματα  και  να 
σεβαστούν  το  Πρωτόκολλο, 
Δεν  ήταν  ορθή  η  κατ'  αυτό  τον 
τρόπο  συμπεριφορά  των  Αμε¬ 
ρικανών  προς  το  πρόσωπό  μου, 
ως  προκαθήμενου  της  Αυτο¬ 
κέφαλου  Εκκλησίας  της  Κύ¬ 
πρου», 

0  κ.  Γαλανός,  ο  οποίος  δεν 
ανέχθηκε  τη  σε  βάρος  του 
αχαρακτήριστη  στάση  των 
Αμερικανών,  εγκατέλειψε  την 
τελετή  των  εγκαινίων  της  Αμε¬ 
ρικανικής  Πρεσβείας,  που  συ¬ 
νέπιπτε  με  την  εθνική  επέτειο 
της  Ανεξαρτησίας  των  Ηνωμέ¬ 
νων  Πολιτειών.  Οπως  ανέφε¬ 


ρε  στο  στενό  του  κύκλο  ο 
Πρόεδρος  της  Βουλής,  ούτε 
το  αξίωμά  του,  ούτε  η  προσω¬ 
πική  του  αξιοπρέπεια  τού  επέ¬ 
τρεπαν  ν’  ανεχθεί  την  αχαρα¬ 
κτήριστη  συμπεριφορά  των 
αρμοδίων  της  Αμερικανικής 
Πρεσβείας.  ΓΓ  αυτό  και  απο¬ 
χώρησε  από  την  τελετή,  σ' 
ένδειξη  διαμαρτυρίας. 

Η  συμπεριφορά  των  Αμερι¬ 
κανών  προς  τον  Αρχιεπίσκοπο 
και  τον  Πρόεδρο  της  Βουλής 
έγινε  αντιληπτή  από  τους  δι¬ 
πλωμάτες  που  παρέστησαν 
στην  τελετή  και  τη  χαρακτή¬ 
ριζαν  δύομε νώς.  Ενας  ξένος 
διπλωμάτης  είπε  χαρακτηρι¬ 
στικά:  «Μας  εξέπληξε  το  γε¬ 
γονός.  Είναι  ανεξήγητη  αυτή 
η  συμπεριφορά.  Αν  δεν  απο- 
κ  ράβει  σκοπιμότητα  πολιτική, 
τότε  είναι  σίγουρα  διπλωματι¬ 
κή  γκάφα  ολκής». 

